CELEX: 62014TN0375
Language: et
Date: 2014-05-30 00:00:00
Title: Kohtuasi T-375/14: 30. mail 2014 esitatud hagi – Al Naggar versus nõukogu

28.7.2014   
            
            
               ET
            
            
               Euroopa Liidu Teataja
            
            
               C 245/25
            
         30. mail 2014 esitatud hagi – Al Naggar versus nõukogu
   (Kohtuasi T-375/14)
   2014/C 245/34
   Kohtumenetluse keel: prantsuse
   
      Pooled
   
   
      Hageja: Shahinaz Abdel Azizabdel Wahab Al Naggar (Kairo, Egiptus) (esindajad: advokaadid J.-F. Bellis, R. Luff, A. Bailleux, Q. Declève, P. Vovan, S. Rowe ja A. Yehia)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada otsus 2014/153 osas, milles see pikendab kuni 22. märtsini 2015 hageja suhtes võetud piiravaid meetmeid, mis on ette nähtud otsuses 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses;
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et rikutud on otsuse 2011/172 (1) artiklit 1, kuna hageja enda kohta ei ole tuvastatud – ega tema puhul ei ole isegi määratletud –, et ta oleks vastutav Egiptuse riigi vara seadusevastase omastamise eest, vaid tema suhtes kohaldatakse neid meetmeid ainult põhjusel, et ta on Ahmed Abdelaziz Ezz’i abikasa.
            
         
               2.
            
            
               Teine väide, et rikutud on ELL artiklit 6, tõlgendatuna koos ELL artiklitega 2 ja 3 ja Euroopa Liidu põhiõiguste harta artiklitega 47 ja 48, kuivõrd otsus 2014/153 (2) rajaneb vääralt vaidlustamatul eeldusel, et Egiptuses tema suhtes läbiviidavates menetlustes puudub hageja põhiõiguste rikkumise oht.
            
         
               3.
            
            
               Kolmas väide, et rikutud on Euroopa Liidu põhiõiguste harta artikleid 7, 16 ja 17, kuivõrd otsusega 2014/153 piiratakse ebaproportsionaalselt hageja õigust eraelu austamisele, tema omandiõigust ja ettevõtlusvabadust.
            
         
               4.
            
            
               Neljas väide, et rikutud on Euroopa Liidu põhiõiguste harta artikleid 41, 47 ja 48, kuivõrd otsuses 2014/153 puudub asjakohane ja piisav põhistus ja rikutud on hageja õigust olla ärakuulatud.
            
         
               5.
            
            
               Viies väide, et tehtud on ilmne hindamisviga, kuna (i) hageja suhtes ei ole kuna toimunud ühtegi menetlust riigi vara seadusevastase omastamise alusel; (ii) A. Ezzi tegevus seisneb tavalise ärielu osaks olevates toimingutes ja seetõttu ei saa seda käsitada riigi vara seadusevastase omastamisena, ja (iii) nõukogu ei arvestanud otsuse 2014/153 vastuvõtmisel asjaoluga, et A. Ezzi olukord on kolm aastat pärast esimeste meetmete võtmist parimal juhul ebakindel.
            
         
      (1)  Nõukogu 21. märtsi 2011. aasta otsus 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT L 76, lk 63).
   
      (2)  Nõukogu 20. märtsi 2014. aasta otsus 2014/153/ÜVJP, millega muudetakse otsust 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT L 85, lk 9).